1992. a veebruaris kohtus Aida oma püsipartner Taroga, kuid poegi ei saanud, aga tema 5 a noorem naaber Amba sai küll. Uurijad on jälginud Amba 1992., 1993., 1996. ja 1997. a pesakondi, kokku 7 poega, kellest elas talveni ja kasvas suureks 1 poeg 1993. ja 1 (2?) poega teadlastel 2 silma vahele jäänud 1995. a pesakonnast. Juba märtsis kolas Amba naabri alal, 1. aprillil kohtusid ja "vestlesid" nad rahulikult. Aida lubas oma territooriumi kitsendada, loovutades edelaosa Ambale. Juunist kuni järgmise aasta maini oli Aida territoorium 147 km2.